
ANUNȚ
privind organizarea examenului de promovare pentru obținerea gradului profesional de către personalul de cercetare, dezvoltare și inovare din cadrul SCDCB Dancu


	Staţiunea de Cercetare-Dezvoltare pentru Creșterea Bovinelor Dancu (SCDCB Dancu), cu sediul în Iași, Şos. Iași-Ungheni nr. 9, cod poştal 707252, județul Iași, comuna Holboca organizează examen de promovare pentru obținerea gradului profesional de către personalul de cercetare, dezvoltare şi inovare în conformitate cu prevederile Legii nr. 183/2024 privind statutul personalului de cercetare, dezvoltare şi inovare şi ale Hotărârii de Guvern nr. 1569/2024 pentru aprobarea Normelor metodologice privind organizarea examenului pentru obținerea gradului profesional de către personalul de cercetare, dezvoltare şi inovare din organizațiile de cercetare, precum şi ale Regulamentului propriu al SCDCB Dancu privind organizarea şi desfăşurarea examenului de promovare pentru obținerea gradelor profesionale de către personalul de cercetare, dezvoltare şi inovare şi încadrarea pe funcții, pentru postul de: 
- Cercetător științific gradul I (CS I/ R4, Cod COR 213254, salarizare conform prevederilor Legii nr. 153 din 2017) - 1 post, în cadrul Laboratorului Biotehnologii de reproducție și sănătate animală.
	Pentru înscrierea la examen candidații trebuie să îndeplinească condițiile minime de pregătire şi experiență profesională prevăzute în Legea nr. 183/2024, în Ordinul nr. 4688/18.08.2026 (Comisia 14) şi în Regulamentul propriu al SCDCB Dancu privind organizarea și desfășurarea examenului de promovare a personalului de cercetare, dezvoltare și inovare. 
Condițiile minimale de participare la examen pentru candidați sunt: 
- Minimum 8 articole în jurnale WOS cotate, din care cel puțin 2 în reviste cu FI > 1, poziționate în Q1 și/sau Q2;
- Minimum 2 granturi de cercetare naționale și/sau internaționale din care 1 câștigat prin competiție;
- Minimum 40 citări în WOS;
- Minimum 1 carte ca prim autor;
- Minimum 1 prezență ca membru în comisii de doctorat și/sau comisii de îndrumare și integritate academică;
- Minimum 2 prezențe ca membru în consilii/comisii/comitete/grupuri de lucru naționale și internaționale științifice;
- Indice Hirsch WOS: minimum 5.

În vederea participării la examenul de promovare, candidații depun dosarul de examen (A. – Dosarul administrativ) care conține următoarele documente: 
A.1. Cererea candidatului de înscriere la examen, înregistrată la SCDCB Dancu, semnată şi datată de candidat, aprobată de Directorul SCDCB Dancu; 
A.2. Fişa de verificare a îndeplinirii standardelor specifice postului/gradului profesional pentru care candidează, completată şi asumată de candidat. Fişa va fi completată într-un format care să faciliteze verificarea informațiilor, în coloane paralele vor fi introduse valorile standardelor minimale impuse de actele normative şi valorile finale obținute de către candidat pentru fiecare standard; 
A.3. Declarația de asumare a răspunderii semnată de candidat, cu toate datele de identificare ale acestuia, în care afirmă că datele din dosar se referă la propriile activități şi atestă veridicitatea informațiilor, în caz contrar candidatul suportând consecințele declarațiilor în fals, în conformitate cu legislația în vigoare; 
A.4. Declarație de consimțământ privind prelucrarea datelor cu caracter personal, conform regulamentului UE 2016/679; 
A.5. Curriculum vitae al candidatului (model Europass), cu datele de contact, datat şi semnat de acesta; 
A.7. Actele doveditoare ale studiilor – copii ale diplomelor de licență sau echivalentă, de masterat şi de doctorat. În situația în care candidatul declarat câştigător nu deține o diplomă eliberată de o instituție de învățământ superior din România, acesta trebuie să depună o copie conformă cu originalul a atestatului de recunoaştere sau de echivalare a acesteia/ acestora înainte de încadrarea pe post şi semnarea actului adițional la contractul individual de muncă, sub sancțiunea neemiterii actului administrativ de încadrare pe post. Acestea vor fi semnate, datate cu mențiunea ”conform cu originalul”; 
A.8. Copia actului de identitate, semnată şi datată, cu mențiunea „conform cu originalul”; după caz, documentul care atestă schimbarea numelui (certificat de căsătorie sau alt document doveditor), precum şi orice alt document care atestă identitatea, potrivit legii; 
A.9. Certificat de cazier judiciar; 
A.10. Actul doveditor al stării de sănătate emis de medicul de familie sau unitățile abilitate. 
B. Dosarul cu lucrări științifice: 
B.1. Lista publicațiilor științifice pe categorii, a lucrărilor, articolelor/studiilor, brevetelor considerate de candidat a fi relevante pentru domeniul postului pentru care candidează, activitățile de cercetare științifică proprii, proiecte de cercetare-dezvoltare pe bază de contract / grant, altele (inclusiv citările).
Lista este structurată astfel:
B.2. Teza sau tezele de doctorat;
B.3. Cele mai relevante 10 publicații științifice (cărți de autor, articole/studii/capitole, volume editate);
B.4. Brevete de invenție și a alte titluri de proprietate industrială (Cereri brevet de invenție);
B.5. Cărțile de autor și a volumelor editate și publicate;
B.6. Articole/studii în extenso, publicate în reviste din fluxul științific internațional principal;
B.7. Alte lucrări și contribuții științifice relevante pentru specialitatea postului;
B.8. Proiecte de cercetare-dezvoltare-inovare pe bază de contract/grant;
B.9. Lista cu teme de cercetare în specialitatea postului. 
Examenul de promovare în gradul profesional de cercetător ştiințific gradul I constă în două probe: - analiza dosarului de înscriere la examen şi acordarea punctajului, pe baza grilei din Anexa II. 3. (Activitatea de cercetare minimum 180 puncte; Prestigiul activității minimum 60 puncte; Activitatea profesională/academică minimum 60 puncte); - interviu cu Comisia de examen. Perioada de depunere a dosarelor este de 30 de zile de la afişarea anunțului privind organizarea examenului. Examenul se va desfăşura la sediul SCDCB Dancu. 
Calendarul de desfășurare a examenului de promovare: 
- 06.11.2026, ora 15:30 –  data limită pentru depunerea dosarelor; 
- 09.11.2026 –  analiza dosarelor depuse şi afişarea rezultatelor selecției dosarelor, ora 15:00; 
- 10.11.2026 – depunere contestații selecție dosare, ora 15:00; 
- 11.11.2026 – afişare rezultat contestații selecție dosare, ora 16:00; 
- 13.11.2026 – susținerea probei de interviu cu Comisia de examen, ora 10:00; 
- 13.11.2026 – afişarea rezultatelor susținerii probei de interviu, 15:00; 
- 16.11.2026 – depunere contestații rezultate probă interviu, ora 15:00; 
- 17.11.2026 - afişare rezultat contestații probă interviu, ora 15:00; 
- 18.11.2026 – publicarea rezultatului final al examenului, ora 15:00. 
Regulamentul privind organizarea și desfăşurarea examenului de promovare este disponibil candidaților la sediul stațiunii precum şi pe pagina web a SCDCB Dancu (https://scdb-dancu.ro/). 

DIRECTOR,
Dr. Ing. Vintilă Vasile

